Na podlagi prvega odstavka 7. člena Poslovnika postopka izbora predstavnikov nevladnih organizacij z dne 27. 2. 2019 (v nadaljevanju Poslovnik), izdajam Monika Kostanjevec, pravna svetovalka CNVOS, kot vodja postopka, dne 28. 10. 2019:

**S K L E P**

**O ZAČETKU POSTOPKA IZBORA NAMESTNIKA PREDSTAVNIKA STROKOVNIH INŠTITUCIJ NA PREDLOG ORGANIZACIJ CIVILNE DRUŽBE V SVET ZA SOCIALNO EKONOMIJO**

1. **Začne se postopek izbora enega namestnika predstavnika strokovnih inštitucij na predlog organizacij civilne družbe v Svet za socialno ekonomijo.**
2. **Za člana komisije za postopek izbora pri CNVOS imenujem:**
* **Veroniko Vodlan, CNVOS,**
* **Mateja Verbajsa, CNVOS.**

Obrazložitev:

Center za informiranje, sodelovanje in razvoj nevladnih organizacij – CNVOS je od **Ministrstva za gospodarski razvoj in tehnologijo** prejel poziv za izbor enega namestnika predstavnika strokovnih institucij, ki ga bo Vlada na predlog organizacij civilne družbe imenovala za člana Sveta za socialno ekonomijo.

Ker poziv naročnika vsebuje vse potrebne podatke za pričetek postopka izbora predstavnika nevladnih organizacij, je bil izdan sklep, kot je razvidno iz 1. točke izreka tega sklepa.

Na podlagi prvega odstavka 6. člena Poslovnika in pooblastila direktorja sta bila imenovana preostala člana komisije.

Poziv kandidatom in upravičencem s prijavnico se sprejme ločeno in objavi skupaj s tem sklepom.

Monika Kostanjevec

vodja postopka